Ericu950/Stoicheia-meter-silver huggingface dataset:
καὶ ὁ μὲν πυθόμενος τὴν συμφορὰν ᾤχετο ἐνθένδε ἀποπλέων ·
ὁ δὲ Ἀριστοκλῆς , διαμαρτυραμένου τοῦ ἀνθρώπου ἐναντίον μαρτύρων μὴ ἀποφαίνεσθαι καθ αὑτοῦ ἄνευ τῶν συνδιαιτητῶν , ἀποδημήσαντος τοῦ ἀνθρώπου διὰ τὴν συμφορὰν ἐρήμην κατ αὐτοῦ ἀπεφήνατο τὴν δίαιταν .
καὶ ἐγὼ μὲν καὶ ὁ Φώκριτος ἐν ταῖς αὐταῖς συνθήκαις γεγραμμένοι , ὅτι ἠμφεσβήτησεν οὗτος μὴ εἶναι ἡμᾶς διαιτητὰς αὑτῷ , ἐφύγομεν τὸ διαιτῆσαι ·
ὁ δὲ οὐ μόνον ἀμφισβητηθείς , ἀλλὰ καὶ ἀπορρηθὲν αὐτῷ , οὐδὲν ἧττον τὴν ἀπόφασιν ἐποιήσατο .
ὃ οὔ τε ὑμῶν οὔ τε τῶν ἄλλων Ἀθηναίων ὑπομείναι ἂν ποιῆσαι οὐδείς .
ἃ μὲν οὖν περὶ τὴν ἀφάνισιν τῶν συνθηκῶν καὶ περὶ τὴν γνῶσιν τῆς διαίτης Ἀπατουρίῳ καὶ τῷ διαιτητῇ πέπρακται , ἐάν ποτε σωθῇ ὁ ἠδικημένος , δίκην παρ αὐτῶν λήψεται ·
ἐπειδὴ δ εἰς τοῦτο ἐλήλυθεν Ἀπατούριος ἀναιδείας , ὥστε κ ἀμοὶ δικάζεται , ἐπιφέρων αἰτίαν ὡς ἀνεδεξάμην ἐκτείσειν , εἴ τι καταγνωσθείη τοῦ Παρμένοντος , καί φησιν ἐγγραφῆναι εἰς τὰς συνθήκας ἐμὲ ἐγγυητήν , ὥσπερ προσήκει τοιαύτην αἰτίαν ἀπολύσασθαι , πρῶτον μὲν ὑμῖν μάρτυρας παρασχήσομαι ὡς οὐκ ἠγγυησάμην ἐγὼ τὸν Παρμένοντα , ἀλλ Ἄρχιππος Μυρρινούσιος , ἔπειτα πειράσομαι καὶ ἐκ τεκμηρίων τὴν ἀπολογίαν ποιήσασθαι , ὦ ἄνδρες δικασταί 0 .
πρῶτον μὲν οὖν τὸν χρόνον ἐμαυτῷ ἡγοῦμαι μάρτυρα εἶναι τοῦ μὴ ἀληθὲς τὸ ἔγκλημα εἶναι .
ἡ μὲν γὰρ ἐπιτροπὴ τούτῳ πρὸς τὸν Παρμένοντα τρίτον ἔτος γέγονεν καὶ ἡ γνῶσις τοῦ Ἀριστοκλέους 0 ·
αἱ δὲ λήξεις τοῖς ἐμπόροις τῶν δικῶν ἔμμηνοί εἰσιν ἀπὸ τοῦ βοηδρομιῶνος μέχρι τοῦ μουνιχιῶνος , ἵνα παραχρῆμα τῶν δικαίων τυχόντες ἀνάγωνται .
εἰ δὴ τῇ ἀληθείᾳ ἐγγυητὴς ἦν τοῦ Παρμένοντος , διὰ τί πρῶτον μὲν οὐκ εὐθὺς τῆς γνώσεως γενομένης ἐπράττετο τὴν ἐγγύην ;
οὐ γὰρ δὴ τοῦτό γ αὐτῷ ἔνι εἰπεῖν , ὡς διὰ τὴν πρὸς ἐμὲ φιλίαν ὤκνει μοι ἀπεχθέσθαι .
αὐτὸς γὰρ εἰσεπέπρακτο ὑπ ἐμοῦ πρὸς ἔχθραν τὰς χιλίας δραχμὰς τὰς τοῦ Παρμένοντος , καὶ ὅτ ἐξώρμιζε τὴν ναῦν ἐπιβουλεύων ἀποδρᾶναι καὶ ἀποστερῆσαι τὸ ἐπὶ τὴν τράπεζαν χρέως , ἐκωλύθη ὑπ ἐμοῦ .
ὥστε εἰ ἦν ἠγγυημένος ἐγὼ τὸν Παρμένοντα , οὐκ ἂν τρίτῳ ἔτει ὕστερον , ἀλλ εὐθὺς τότε εἰσέπραττεν ἄν με τὴν ἐγγύην .
ἀλλὰ νὴ Δία εὐπόρως διέκειτο , ὥστ ἐνεδέχετο αὐτῷ καὶ ὕστερον ἐπ ἐμὲ ἐλθεῖν , τότε δ ἀσχόλως εἶχεν περὶ ἀναγωγὴν ὤν .
ἀλλὰ δι ἀπορίαν ἐξειστήκει τῶν ἑαυτοῦ καὶ τὴν ναῦν ἐπεπράκει .
εἰ δ ἄρα ἐμποδών τι αὐτῷ ἐγένετο τοῦ μὴ εὐθὺς τότε δικάσασθαι , διὰ τί πέρυσιν ἐπιδημῶν , μὴ ὅτι δικάσασθαι , ἀλλ οὐ δ ἐγκαλέσαι μοι ἐτόλμησεν ;
καίτοι προσῆκεν , εἰ ὁ μὲν Παρμένων ὠφλήκει αὐτῷ τὴν δίκην , ἐγὼ δὲ ἐγγυητὴς ἦν , προσελθεῖν αὐτόν μοι ἔχοντα μάρτυρας καὶ ἀπαιτῆσαι τὴν ἐγγύην , εἰ μὴ προπέρυσιν , ἐν τῷ ἐξελθόντι ἐνιαυτῷ ·
καὶ εἰ μὲν αὐτῷ ἀπεδίδουν , κομίσασθαι , εἰ δὲ μή , δικάζεσθαι 0 1 .
τῶν γὰρ τοιούτων ἐγκλημάτων πρότερον τὰς ἀπαιτήσεις ποιοῦνται ἅπαντες ἢ δικάζονται .
οὐκ ἔστιν τοίνυν ὅστις μαρτυρήσει παραγενέσθαι , ὅπου οὗτος ἢ πέρυσιν ἢ προπέρυσιν ἐδικάσατό μοι ἢ λόγον ὁντινοῦν ἐποιήσατο πρὸς ἐμὲ περὶ ὧν νυνί μοι δικάζεται .
ὅτι δ ἐπεδήμει πέρυσιν , ὅτε αἱ δίκαι ἦσαν , λαβέ μοι τὴν μαρτυρίαν .
λαβὲ δή μοι καὶ τὸν νόμον , ὃς κελεύει τὰς ἐγγύας ἐπετείους εἶναι .
καὶ οὐκ ἰσχυρίζομαι τῷ νόμῳ , ὡς οὐ δεῖ με δίκην δοῦναι εἰ ἠγγυησάμην , ἀλλὰ μάρτυρά μοί φημι τὸν νόμον εἶναι τοῦ μὴ ἐγγυήσασθαι καὶ αὐτὸν τοῦτον ·
ἐδεδίκαστο γὰρ ἄν μοι τῆς ἐγγύης ἐν τῷ χρόνῳ τῷ ἐν τῷ νόμῳ γεγραμμένῳ .
γενέσθω τοίνυν καὶ τοῦτο ὑμῖν τεκμήριον τοῦ ψεύδεσθαι Ἀπατούριον ·
εἰ γὰρ ἠγγυησάμην ἐγὼ τούτῳ τὸν Παρμένοντα , οὐκ ἔστιν ὅπως τούτῳ μὲν ὑπὲρ ἐκείνου ἀπηχθόμην , πρόνοιαν ποιούμενος ὅπως μὴ ἀπολεῖ ἃ δι ἐμοῦ τούτῳ συνέβαλεν , αὐτὸς δ ἐμαυτὸν περιεῖδον ἂν ὑπ ἐκείνου πρὸς τοῦτον ἐν ἐγγύῃ καταλειπόμενον .
τίνα γὰρ ἐλπίδα ἔσχον τοῦτον ἀποσχήσεσθαί μου , ὃν αὐτὸς ἠναγκάκειν ἐκείνῳ τὰ δίκαια ποιῆσαι ;
καὶ τὴν ἐγγύην αὐτὸν εἰσπράξας τὴν πρὸς τὴν τράπεζαν πρὸς ἀπέχθειαν , τί προσεδόκων ὑπὸ τούτου αὐτὸς πείσεσθαι ;
ἄξιον τοίνυν καὶ τοῦτ ἐνθυμηθῆναι , ὦ ἄνδρες δικασταί , ὅτι οὐκ ἄν ποτε ἔξαρνος ἐγενόμην , εἰ ἠγγυήμην 0 ·
πολὺ γὰρ ὁ λόγος ἦν μοι ἰσχυρότερος ὁμολογοῦντι τὴν ἐγγύην ἐπὶ τὰς συνθήκας ἰέναι , καθ ἃς ἡ ἐπιτροπὴ ἐγένετο .
ὅτι μὲν γὰρ τρισὶν ἐπετράπη διαιτηταῖς , μεμαρτύρηται ὑμῖν ·
ὁπότε δὲ μὴ ἔγνωσται ὑπὸ τῶν τριῶν , τί βουλόμενος ἠρνούμην ἂν τὴν ἐγγύην ;
μὴ γὰρ γενομένης τῆς γνώσεως κατὰ τὰς συνθήκας , οὐ δ ἂν ἐγὼ τῆς ἐγγύης ὑπόδικος ἦν .
ὥστε οὐκ ἄν ποτε , ὦ ἄνδρες δικασταί , παραλιπὼν τὴν οὖσάν μοι ἀπολογίαν , εἰ ἠγγυησάμην , ἐπὶ τὸ ἀρνεῖσθαι ἦλθον .
ἀλλὰ μὴν καὶ τοῦτο μεμαρτύρηται ὑμῖν , ὅτι ἐπειδὴ ἠφανίσθησαν αἱ συνθῆκαι ὑπὸ τούτων , ἐζήτουν ἑτέρας γράφεσθαι οὗτος καὶ ὁ Παρμένων , ὡς ἀκύρων ὄντων αὐτοῖς τῶν πρότερον ὡμολογημένων .
καίτοι ὁπότε περὶ τῆς μελλούσης γνώσεως γενήσεσθαι ἑτέρας ἐνεχείρουν συνθήκας γράφεσθαι , ἐπειδὴ αἱ ὑπάρχουσαι ἀπώλοντο , πῶς ἐνῆν μὴ γραφεισῶν συνθηκῶν ἑτέρων ἢ δίαιταν γενέσθαι ἢ ἐγγύην ;
περὶ αὐτοῦ γὰρ τούτου διενεχθέντες οὐκ ἔγραψαν ἕτερα γράμματα , ὁ μὲν ἀξιῶν ἕνα διαιτητὴν αὑτῷ εἶναι , ὁ δὲ τρεῖς 0 1 .
ὁπότε δὲ αἱ μὲν ἐξ ἀρχῆς συνθῆκαι ἠφανίσθησαν , καθ ἃς ἐμέ φησιν γενέσθαι ἐγγυητήν , ἕτεραι δὲ μὴ ἐγράφησαν , πῶς ὀρθῶς ἂν ἐμοὶ δικάζοιτο , καθ οὗ μὴ ἔχει παρασχέσθαι συνθήκας ;
ἀλλὰ μὴν καὶ ὡς ἀπηγόρευεν ὁ Παρμένων τῷ Ἀριστοκλεῖ καθ αὑτοῦ μὴ γιγνώσκειν ἄνευ τῶν συνδιαιτητῶν , μεμαρτύρηται ὑμῖν .
ὅταν δὴ ὁ αὐτὸς ἠφανικὼς φαίνηται τὰ γράμματα καθ ἃ ἔδει τὴν δίαιταν γενέσθαι , καὶ ἄνευ τῶν συνδιαιτητῶν παρὰ τὴν ἀπόρρησιν φῇ δεδιῃτηκέναι , πῶς ἂν τούτῳ τῷ ἀνθρώπῳ πιστεύσαντες δικαίως ἐμὲ ἀπολέσαιτε ;
σκέψασθε γὰρ τοῦτο , ὦ ἄνδρες δικασταί ·
εἰ μὴ ἐμὲ νυνί , ἀλλὰ τὸν Παρμένοντα ἐδίωκεν Ἀπατούριος οὑτοσί , εἰσπράττων τὰς εἴκοσι μνᾶς , ἰσχυριζόμενος τῇ Ἀριστοκλέους γνώσει , ὁ δὲ Παρμένων παρὼν ἀπελογεῖτο ὑμῖν καὶ μάρτυρας παρείχετο , τοῦτο μὲν ὅτι οὐ μόνῳ τῷ Ἀριστοκλεῖ , ἀλλὰ τρίτῳ ἐπέτρεψεν , εἶθ ὅτι ἀπεῖπεν αὐτῷ ἄνευ τῶν συνδιαιτητῶν καθ αὑτοῦ μὴ ἀποφαίνεσθαι , καὶ ὅτι ἀπολομένης αὑτῷ τῆς γυναικὸς καὶ τῶν παίδων ὑπὸ τοῦ σεισμοῦ καὶ ἐπὶ τηλικαύτην συμφορὰν ἀπάραντος οἴκαδε , ὁ τὰς συνθήκας ἠφανικὼς ἐρήμην αὑτοῦ ἐν τῇ ἀποδημίᾳ κατέγνω τὴν δίαιταν , ἔστιν ὅστις ἂν ὑμῶν ταῦτα τοῦ Παρμένοντος ἀπολογουμένου τὴν οὕτω παρανόμως γνωσθεῖσαν δίαιταν κυρίαν ἔγνω εἶναι ;
μὴ γὰρ ὅτι ἀμφισβητουμένων ἁπάντων , ἀλλ εἰ ἦσαν μὲν αἱ συνθῆκαι , ὡμολογεῖτο δὲ εἷς εἶναι ὁ διαιτητὴς Ἀριστοκλῆς , μὴ ἀπεῖπεν δὲ ὁ Παρμένων αὐτῷ καθ αὑτοῦ μὴ διαιτᾶν , ἀλλὰ συνέβη πρὶν τὴν ἀπόφασιν γενέσθαι τῆς διαίτης ἡ συμφορὰ τῷ ἀνθρώπῳ , τίς οὕτως ὠμός ἐστιν ἀντίδικος ἢ διαιτητὴς ὃς οὐκ ἂν ἀνεβάλετο εἰς τὸ ἐπιδημῆσαι τὸν ἄνθρωπον 0 ;
εἰ δὲ ὁ Παρμένων εἰς λόγον καταστὰς πανταχοῦ δικαιότερ ἂν φαίνοιτο λέγων τούτου , πῶς ἂν ὀρθῶς ἐμοῦ καταγιγνώσκοιτε , ᾧ τὸ παράπαν πρὸς τὸν ἄνθρωπον τουτονὶ μηδὲν συμβόλαιόν ἐστιν ;
ὅτι μὲν οὖν ἐγὼ μὲν ὀρθῶς τὴν παραγραφὴν πεποίημαι , Ἀπατούριος δὲ τὰ ψευδῆ ἐγκέκληκε καὶ παρὰ τοὺς νόμους τὴν λῆξιν πεποίηται , ἐκ πολλῶν οἶμαι ἐπιδεδεῖχθαι τοῦτο ὑμῖν , ὦ ἄνδρες δικασταί ·
τὸ δὲ κεφάλαιον , πρὸς ἐμὲ οὐ δ ἐπιχειρήσει λέγειν Ἀπατούριος ὡς συνθῆκαί τινες αὐτῷ εἰσίν .
ὅταν δὲ λέγῃ ψευδόμενος , ὡς ἐν ταῖς πρὸς τὸν Παρμένοντα συνθήκαις ἐνεγράφην ἐγγυητής , ἀπαιτεῖτε αὐτὸν τὰς συνθήκας , καὶ ἐνταῦθα αὐτῷ ἀπαντᾶτε , ὅτι πάντες ἄνθρωποι , ὅταν πρὸς ἀλλήλους ποιῶνται συγγραφάς , τούτου ἕνεκα σημηνάμενοι τίθενται παρ οἷς ἂν πιστεύσωσιν , ἵνα , ἐάν τι ἀντιλέγωσιν , ᾖ αὐτοῖς ἐπανελθοῦσιν ἐπὶ τὰ γράμματα , ἐντεῦθεν τὸν ἔλεγχον ποιήσασθαι περὶ τοῦ ἀμφισβητουμένου .
ὅταν δ ἀφανίσας τις τ ἀκριβὲς λόγῳ ἐξαπατᾶν πειρᾶται , πῶς ἂν δικαίως πιστεύοιτε ;
ἀλλὰ νὴ Δία  τὸ ῥᾷστον τοῖς ἀδικεῖν καὶ συκοφαντεῖν προῃρημένοις  μαρτυρήσει τις αὐτῷ κατ ἐμοῦ 0 .
ἐὰν οὖν ἐπισκήψωμαι αὐτῷ , πόθεν τὴν ἀπόδειξιν ποιήσεται τοῦ ἀληθῆ μαρτυρεῖν ;
ἐκ τῶν συνθηκῶν 0 ;
τοῦτο τοίνυν μὴ ἀναβαλλέσθω , ἀλλ ἤδη φερέτω ὁ ἔχων τὰς συνθήκας .
εἰ δ ἀπολωλέναι φησίν , πόθεν λάβω ἐγὼ τὸν ἔλεγχον καταψευδομαρτυρηθείς ;
εἰ μὲν γὰρ παρ ἐμοὶ ἐτέθη τὸ γραμματεῖον , ἐνῆν αἰτιάσασθαι Ἀπατουρίῳ , ὡς ἐγὼ διὰ τὴν ἐγγύην ἠφάνικα τὰς συνθήκας ·
εἰ δὲ παρὰ τῷ Ἀριστοκλεῖ , διὰ τί , εἴπερ ἄνευ τῆς τούτου γνώμης ἀπολώλασιν αἱ συνθῆκαι , τῷ μὲν λαβόντι αὐτὰς καὶ οὐ παρέχοντι οὐ δικάζεται , ἐμοὶ δ ἐγκαλεῖ , μάρτυρα παρεχόμενος κατ ἐμοῦ τὸν ἠφανικότα τὰς συνθήκας , ᾧ προσῆκεν αὐτὸν ὀργίζεσθαι , εἴπερ μὴ κοινῇ μετὰ τούτου ἐκακοτέχνει ;
εἴρηταί μοι τὰ δίκαια , ὅσα ἐδυνάμην .
ὑμεῖς οὖν κατὰ τοὺς νόμους γιγνώσκετε τὰ δίκαια .
δίκαια ὑμῶν δεησόμεθα , ὦ ἄνδρες δικασταί , ἀκοῦσαι ἡμῶν μετ εὐνοίας ἐν τῷ μέρει λεγόντων , γνόντας ὅτι ἰδιῶται παντελῶς ἐσμέν , καὶ πολὺν χρόνον εἰς τὸ ὑμέτερον ἐμπόριον εἰσαφικνούμενοι καὶ συμβόλαια πολλοῖς συμβάλλοντες οὐδεμίαν πώποτε δίκην πρὸς ὑμᾶς εἰσήλθομεν , οὔ τ ἐγκαλοῦντες οὔ τ ἐγκαλούμενοι ὑφ ἑτέρων .
οὐ δ ἂν νῦν , ἀκριβῶς ἴστε , ὦ ἄνδρες Ἀθηναῖοι , εἰ ὑπελαμβάνομεν ἀπολωλέναι τὰ χρήματα ἐπὶ τῆς νεὼς τῆς διαφθαρείσης , ἃ ἐδανείσαμεν Φορμίωνι , οὐκ ἄν ποτ ἐλάχομεν τὴν δίκην αὐτῷ ·
οὐχ οὕτως ἡμεῖς ἀναίσχυντοί ἐσμεν οὐ δ ἄπειροι τοῦ ζημιοῦσθαι .
πολλῶν δ ἡμᾶς κακιζόντων , καὶ μάλιστα τῶν ἐν Βοσπόρῳ ἐπιδημησάντων ἅμα Φορμίωνι , οἵπερ τοῦτον ᾔδεσαν οὐ συναπολέσαντα τὰ χρήματα ἐν τῇ νηί , δεινὸν ἡγούμεθα εἶναι τὸ μὴ βοηθῆσαι ἡμῖν αὐτοῖς ἀδικουμένοις ὑπὸ τούτου .
περὶ μὲν οὖν τῆς παραγραφῆς βραχύς ἐστιν ὁ λόγος ·
καὶ γὰρ οὗτοι οὐ τὸ παράπαν συμβόλαιον ἐξαρνοῦνται μὴ γενέσθαι ἐν τῷ ἐμπορίῳ τῷ ὑμετέρῳ , ἀλλ οὐκέτι εἶναί φασι πρὸς αὑτοὺς οὐδὲν συμβόλαιον ·
πεποιηκέναι γὰρ οὐδὲν ἔξω τῶν ἐν τῇ συγγραφῇ γεγραμμένων .
οἱ μὲν οὖν νόμοι , καθ οὓς ὑμεῖς δικασταὶ κάθησθε , οὐχ οὕτως λέγουσιν , ἀλλ ὑπὲρ μὲν τῶν μὴ γενομένων ὅλως συμβολαίων Ἀθήνησι μη δ εἰς τὸ Ἀθηναίων ἐμπόριον παραγράφεσθαι δεδώκασιν , ἐὰν δέ τις γενέσθαι μὲν ὁμολογῇ , ἀμφισβητῇ δὲ ὡς πάντα πεποίηκεν τὰ συγκείμενα , ἀπολογεῖσθαι κελεύουσιν εὐθυδικίαν εἰσιόντα , οὐ κατηγορεῖν τοῦ διώκοντος .
οὐ μὴν ἀλλ ἔγωγε ἐλπίζω καὶ ἐξ αὐτοῦ τοῦ πράγματος δείξειν εἰσαγώγιμον τὴν δίκην οὖσαν .
σκέψασθε δέ , ὦ ἄνδρες Ἀθηναῖοι , ὅ τι ὁμολογεῖται παρ αὐτῶν τούτων καὶ τί ἀντιλέγεται ·
οὕτω γὰρ ἂν ἄριστα ἐξετάσαιτε .
οὐκοῦν δανείσασθαι μὲν τὰ χρήματα ὁμολογοῦσι καὶ συνθήκας ποιήσασθαι τοῦ δανείσματος , φασὶν δ ἀποδεδωκέναι τὸ χρυσίον Λάμπιδι τῷ Δίωνος οἰκέτῃ ἐν Βοσπόρῳ .
ἡμεῖς τοίνυν οὐ μόνον τοῦτο δείξομεν , ὡς οὐκ ἀπέδωκεν , ἀλλ ὡς οὐ δ ἐνῆν αὐτῷ ἀποδοῦναι .
ἀναγκαῖον δ ἐστὶν βραχέα τῶν ἐξ ἀρχῆς διηγήσασθαι ὑμῖν .
ἐγὼ γάρ , ὦ ἄνδρες Ἀθηναῖοι , ἐδάνεισα Φορμίωνι τουτῳὶ εἴκοσι μνᾶς ἀμφοτερόπλουν εἰς τὸν Πόντον ἐπὶ ἑτέρᾳ ὑποθήκῃ , καὶ συγγραφὴν ἐθέμην παρὰ Κίττῳ τῷ τραπεζίτῃ .
κελευούσης δὲ τῆς συγγραφῆς ἐνθέσθαι εἰς τὴν ναῦν τετρακισχιλίων φορτία ἄξια , πρᾶγμα ποιεῖ πάντων δεινότατον ·
εὐθὺς γὰρ ἐν τῷ Πειραιεῖ ἐπιδανείζεται λάθρᾳ ἡμῶν παρὰ μὲν Θεοδώρου τοῦ Φοίνικος τετρακισχιλίας πεντακοσίας δραχμάς , παρὰ δὲ τοῦ ναυκλήρου Λάμπιδος χιλίας δραχμάς 0 .
δέον δ αὐτὸν καταγοράσαι φορτία Ἀθήνηθεν μνῶν ἑκατὸν δέκα πέντε , εἰ ἔμελλεν τοῖς δανεισταῖς πᾶσι ποιήσειν τὰ ἐν ταῖς συγγραφαῖς γεγραμμένα , οὐ κατηγόρασεν ἀλλ ἢ πεντακισχιλίων καὶ πεντακοσίων δραχμῶν , σὺν τῷ ἐπισιτισμῷ 0 ·
ὀφείλει δὲ ἑβδομήκοντα μνᾶς καὶ πέντε .
ἀρχὴ μὲν οὖν αὕτη ἐγένετο τοῦ ἀδικήματος , ὦ ἄνδρες Ἀθηναῖοι ·
οὔ τε γὰρ τὴν ὑποθήκην παρέσχεν οὔ τε τὰ χρήματ ἐνέθετ εἰς τὴν ναῦν , κελευούσης τῆς συγγραφῆς ἐπάναγκες ἐντίθεσθαι .
καί μοι λαβὲ τὴν συγγραφήν .
σΥγγΡΑφΗ .
λαβὲ δὴ καὶ τὴν τῶν πεντηκοστολόγων ἀπογραφὴν καὶ τὰς μαρτυρίας .
ΑπΟγΡΑφΗ .
ἐλθὼν τοίνυν εἰς τὸν Βόσπορον , ἔχων ἐπιστολὰς παρ ἐμοῦ , ἃς ἔδωκ αὐτῷ ἀπενεγκεῖν τῷ παιδὶ τῷ ἐμῷ παραχειμάζοντι ἐκεῖ καὶ κοινωνῷ τινί , γράψας ἐν τῇ ἐπιστολῇ τό τε ἀργύριον ὃ ἐδεδανείκειν καὶ τὴν ὑποθήκην , καὶ προστάξας , ἐπειδὰν τάχιστα ἐξαιρεθῇ τὰ χρήματα , ἐξετάζειν καὶ παρακολουθεῖν , τὰς μὲν ἐπιστολὰς οὐκ ἀποδίδωσιν οὗτος ἃς ἔλαβεν παρ ἐμοῦ , ἵνα μηδὲν εἰδείησαν ὧν ἔπραττεν οὗτος , καταλαβὼν δ ἐν τῷ Βοσπόρῳ μοχθηρὰ τὰ πράγματα διὰ τὸν συμβάντα πόλεμον τῷ Παιρισάδῃ πρὸς τὸν Σκύθην καὶ τῶν φορτίων ὧν ἦγεν πολλὴν ἀπρασίαν , ἐν πάσῃ ἀπορίᾳ ἦν ·
καὶ γὰρ οἱ δανεισταὶ εἴχοντο αὐτοῦ οἱ τὰ ἑτερόπλοα δανείσαντες .
ὥστε τοῦ ναυκλήρου κελεύοντος αὐτὸν κατὰ τὴν συγγραφὴν ἐντίθεσθαι τὰ ἀγοράσματα τῶν ἐμῶν χρημάτων , εἶπεν οὗτος ὁ νῦν φάσκων ἀποδεδωκέναι τὸ χρυσίον , ὅτι οὐκ ἂν δύναιτο ἐνθέσθαι εἰς τὴν ναῦν τὰ χρήματα ·
ἄπρατον γὰρ εἶναι τὸν ῥῶπον 0 .
καὶ ἐκεῖνον μὲν ἐκέλευεν ἀνάγεσθαι , αὐτὸς δ , ἐπειδὰν διαθῆται τὰ φορτία , ἐφ ἑτέρας νεὼς ἔφη ἐκπλεύσεσθαι .
καί μοι λέγε ταύτην τὴν μαρτυρίαν .
μετὰ ταῦτα τοίνυν , ὦ ἄνδρες Ἀθηναῖοι , οὗτος μὲν ἐν τῷ Βοσπόρῳ κατελέλειπτο , ὁ δὲ Λάμπις ἀναχθεὶς ἐναυάγησεν οὐ μακρὰν ἀπὸ τοῦ ἐμπορίου ·
γεγεμισμένης γὰρ ἤδη τῆς νεώς , ὡς ἀκούομεν , μᾶλλον τοῦ δέοντος , προσανέλαβεν ἐπὶ τὸ κατάστρωμα χιλίας βύρσας , ὅθεν καὶ ἡ διαφθορὰ τῇ νηὶ συνέβη .
καὶ αὐτὸς μὲν ἀπεσώθη ἐν τῷ λέμβῳ μετὰ τῶν ἄλλων παίδων τῶν Δίωνος , ἀπώλεσεν δὲ πλέον ἢ τριάκοντα σώματα ἐλεύθερα χωρὶς τῶν ἄλλων 0 .
πολλοῦ δὲ πένθους ἐν τῷ Βοσπόρῳ ὄντος ὡς ἐπύθοντο τὴν διαφθορὰν τῆς νεώς , ηὐδαιμόνιζον Φορμίωνα πάντες τουτονί , ὅτι οὔ τε συνανήχθη οὔ τε ἐνέθετο εἰς τὴν ναῦν οὐδέν .
συνέβαινεν δὲ παρά τε τῶν ἄλλων καὶ παρὰ τούτου ὁ αὐτὸς λόγος .
καί μοι ἀνάγνωθι ταύτας τὰς μαρτυρίας .
αὐτὸς μὲν τοίνυν ὁ Λάμπις , ᾧ φησιν ἀποδεδωκέναι τὸ χρυσίον  τούτῳ γὰρ προσέχετε τὸν νοῦν  , προσελθόντος αὐτῷ ἐμοῦ , ἐπειδὴ τάχιστα κατέπλευσεν ἐκ τῆς ναυαγίας Ἀθήναζε , καὶ ἐρωτῶντος ὑπὲρ τούτων , ἔλεγεν ὅτι οὔ τε τὰ χρήματα ἔνθοιτο εἰς τὴν ναῦν οὗτος κατὰ τὴν συγγραφήν , οὔ τε τὸ χρυσίον εἰληφὼς εἴη παρ αὐτοῦ ἐν Βοσπόρῳ τότε .
καί μοι ἀνάγνωθι τὴν μαρτυρίαν τῶν παραγενομένων .
ἐπειδὴ τοίνυν , ὦ ἄνδρες Ἀθηναῖοι , ἐπεδήμησεν Φορμίων οὑτοσὶ σεσῳσμένος ἐφ ἑτέρας νεώς , προσῄειν αὐτῷ ἀπαιτῶν τὸ δάνειον .
καὶ οὗτος κατὰ μὲν ἀρχὰς οὐδεπώποτ , ὦ ἄνδρες Ἀθηναῖοι , εἶπε τὸν λόγον τοῦτον ὃν νυνὶ λέγει , ἀλλ ἀεὶ ὡμολόγει ἀποδώσειν ·
ἐπειδὴ δὲ ἀνεκοινώσατο τοῖς νῦν παροῦσιν αὐτῷ καὶ συνδικοῦσιν , ἕτερος ἤδη ἦν καὶ οὐχ ὁ αὐτός .
ὡς δ ᾐσθόμην αὐτὸν διακρουόμενόν με , προσέρχομαι τῷ Λάμπιδι , λέγων ὅτι οὐδὲν ποιεῖ τῶν δικαίων Φορμίων οὐ δ ἀποδίδωσι τὸ δάνειον , καὶ ἅμα ἠρόμην αὐτὸν εἰ εἰδείη ὅπου ἐστίν , ἵνα προσκαλεσαίμην αὐτόν .
ὁ δ ἀκολουθεῖν μ ἐκέλευεν ἑαυτῷ , καὶ καταλαμβάνομεν πρὸς τοῖς μυροπωλίοις τουτονί ·
κ ἀγὼ κλητῆρας ἔχων προσεκαλεσάμην αὐτόν .
καὶ ὁ Λάμπις , ὦ ἄνδρες Ἀθηναῖοι , παρὼν προσκαλουμένῳ μοι οὐδαμοῦ ἐτόλμησεν εἰπεῖν ὡς ἀπείληφε παρὰ τούτου τὸ χρυσίον , οὐ δ ὃ εἰκὸς ἦν εἶπε Χρύσιππε , μαίνει ·
τί τοῦτον προσκαλεῖ ;
ἐμοὶ γὰρ ἀποδέδωκε τὸ χρυσίον .
ἀλλὰ μὴ ὅτι Λάμπις ἐφθέγξατο , ἀλλ οὐ δὲ αὐτὸς οὗτος οὐδὲν ἠξίωσεν εἰπεῖν , παρεστηκότος τοῦ Λάμπιδος , ᾧ νῦν φησὶν ἀποδεδωκέναι τὸ χρυσίον 0 .
καίτοι εἰκός γ ἦν αὐτὸν εἰπεῖν , ὦ ἄνδρες Ἀθηναῖοι , τί με προσκαλεῖ , ἄνθρωπε ;
ἀποδέδωκα γὰρ τούτῳ τῷ παρεστηκότι τὸ χρυσίον , καὶ ἅμα ὁμολογοῦντα παρέχειν τὸν Λάμπιν ·
νυνὶ δ οὐδέτερος αὐτῶν οὐ δ ὁτιοῦν εἶπεν ἐν τοιούτῳ καιρῷ .
καὶ ὅτι ἀληθῆ λέγω , λαβέ μοι τὴν μαρτυρίαν τῶν κλητήρων .
λαβὲ δή μοι καὶ τὸ ἔγκλημα ὃ ἔλαχον αὐτῷ πέρυσιν ·
ὅ ἐστιν οὐδενὸς ἔλαττον τεκμήριον , ὅτι οὐδέπω τότ ἔφησεν Φορμίων ἀποδεδωκέναι τὸ χρυσίον Λάμπιδι .
ΕγκλΗμΑ .
τοῦτο τὸ ἔγκλημα ἔγραφον ἐγώ , ὦ ἄνδρες Ἀθηναῖοι , οὐδαμόθεν ἄλλοθεν σκοπῶν ἀλλ ἢ ἐκ τῆς ἀπαγγελίας τῆς Λάμπιδος , ὃς οὐκ ἔφασκεν οὔ τε τὰ χρήματα ἐντεθεῖσθαι τοῦτον οὔ τε τὸ χρυσίον ἀπειληφέναι 0 ·
μὴ γὰρ οἴεσθέ με οὕτως ἀπόπληκτον εἶναι καὶ παντελῶς μαινόμενον , ὥστε τοιοῦτο γράφειν ἔγκλημα ὁμολογοῦντος τοῦ Λάμπιδος ἀπειληφέναι τὸ χρυσίον , ὑφ οὗ ἔμελλον ἐξελεγχθήσεσθαι .
ἔτι δέ , ὦ ἄνδρες Ἀθηναῖοι , κ ἀκεῖνο σκέψασθε ·
αὐτοὶ γὰρ οὗτοι παραγραφὴν διδόντες πέρυσιν , οὐκ ἐτόλμησαν ἐν τῇ παραγραφῇ γράψαι ὡς ἀποδεδώκασιν Λάμπιδι τὸ χρυσίον .
καί μοι λαβὲ αὐτὴν τὴν παραγραφήν .
ἀκούετε , ὦ ἄνδρες Ἀθηναῖοι , ὅτι οὐδαμοῦ γέγραπται ἐν τῇ παραγραφῇ ὡς ἀποδέδωκεν τὸ χρυσίον Φορμίων Λάμπιδι , καὶ ταῦτ ἐμοῦ διαρρήδην γράψαντος εἰς τὸ ἔγκλημα ὃ ἠκούσατε ἀρτίως , ὅτι οὔ τε τὰ χρήματα ἔνθοιτο εἰς τὴν ναῦν οὔ τ ἀπέδωκεν τὸ χρυσίον .
τίνα οὖν ἄλλον χρὴ περιμένειν ὑμᾶς μάρτυρα , ὅταν τηλικαύτην μαρτυρίαν παρ αὐτῶν τούτων ἔχητε ;
μελλούσης δὲ τῆς δίκης εἰσιέναι εἰς τὸ δικαστήριον ἐδέοντο ἡμῶν ἐπιτρέψαι τινί ·
καὶ ἡμεῖς ἐπετρέψαμεν Θεοδότῳ ἰσοτελεῖ κατὰ συνθήκας .
καὶ ὁ Λάμπις μετὰ ταῦτα νομίσας αὑτῷ ἀσφαλὲς ἤδη εἶναι μαρτυρεῖν ὅ τι βούλοιτο , μερισάμενος τὸ ἐμὸν χρυσίον μετὰ Φορμίωνος τουτουί , ἐμαρτύρει τ ἀναντία οἷς πρότερον εἰρήκει .
οὐ γὰρ ὅμοιόν ἐστιν , ὦ ἄνδρες Ἀθηναῖοι , εἰς τὰ ὑμέτερα πρόσωπα ἐμβλέποντα τὰ ψευδῆ μαρτυρεῖν καὶ πρὸς διαιτητῇ ·
παρ ὑμῖν μὲν γὰρ ὀργὴ μεγάλη καὶ τιμωρία ὑπόκειται τοῖς τὰ ψευδῆ μαρτυροῦσιν , πρὸς δὲ τῷ διαιτητῇ ἀκινδύνως καὶ ἀναισχύντως μαρτυροῦσιν ὅ τι ἂν βούλωνται .
ἀγανακτοῦντος δέ μου καὶ σχετλιάζοντος , ὦ ἄνδρες Ἀθηναῖοι , ἐπὶ τῇ τόλμῃ τοῦ Λάμπιδος , καὶ παρεχομένου πρὸς τὸν διαιτητὴν τὴν αὐτὴν μαρτυρίαν ἥνπερ καὶ νῦν πρὸς ὑμᾶς παρέχομαι , τῶν ἐξ ἀρχῆς προσελθόντων αὐτῷ μεθ ἡμῶν , ὅτε οὔ τε τὸ χρυσίον ἔφη ἀπειληφέναι παρὰ τούτου οὔ τε τὰ χρήματα αὐτὸν ἐνθέσθαι εἰς τὴν ναῦν , οὕτως ὁ Λάμπις κατὰ κράτος ἐξελεγχόμενος τὰ ψευδῆ μαρτυρῶν καὶ πονηρὸς ὤν , ὡμολόγει μὲν εἰρηκέναι ταῦτα πρὸς τοῦτον , οὐ μέντοι γε ἐντὸς ὢν εἰπεῖν αὑτοῦ .
καί μοι ἀνάγνωθι ταύτην τὴν μαρτυρίαν .
ἀκούσας τοίνυν ἡμῶν , ὦ ἄνδρες Ἀθηναῖοι , ὁ Θεόδοτος πολλάκις , καὶ νομίσας τὸν Λάμπιν ψευδῆ μαρτυρεῖν , οὐκ ἀπέγνω τῆς δίκης , ἀλλ ἀφῆκεν ἡμᾶς εἰς τὸ δικαστήριον ·
καταγνῶναι μὲν γὰρ οὐκ ἐβουλήθη διὰ τὸ οἰκείως ἔχειν Φορμίωνι τουτῳί , ὡς ἡμεῖς ὕστερον ἐπυθόμεθα , ἀπογνῶναι δὲ τῆς δίκης ὤκνει , ἵν αὐτὸς μὴ ἐπιορκήσειεν .
ἐξ αὐτοῦ δὴ τοῦ πράγματος λογίσασθε , ὦ ἄνδρες δικασταί , παρ ὑμῖν αὐτοῖς , ὁπόθεν ἔμελλεν οὗτος ἀποδώσειν τὸ χρυσίον .
ἐνθένδε μὲν γὰρ ἐξέπλει οὐκ ἐνθέμενος εἰς τὴν ναῦν τὰ χρήματα καὶ ὑποθήκην οὐκ ἔχων , ἀλλ ἐπὶ τοῖς ἐμοῖς χρήμασιν ἐπιδανεισάμενος ·
ἐν Βοσπόρῳ δ ἀπρασίαν τῶν φορτίων κατέλαβεν , καὶ τοὺς τὰ ἑτερόπλοα δανείσαντας μόλις ἀπήλλαξεν .
καὶ οὗτος μὲν ἐδάνεισεν αὐτῷ δισχιλίας δραχμὰς ἀμφοτερόπλουν , ὥστ ἀπολαβεῖν Ἀθήνησιν δισχιλίας ἑξακοσίας δραχμάς ·
φορμίων δέ φησιν ἀποδοῦναι Λάμπιδι ἐν Βοσπόρῳ ἑκατὸν καὶ εἴκοσι στατῆρας Κυζικηνούς  τούτῳ γὰρ προσέχετε τὸν νοῦν  δανεισάμενος ἐγγείων τόκων .
ἦσαν δὲ ἔφεκτοι οἱ ἔγγειοι τόκοι , ὁ δὲ Κυζικηνὸς ἐδύνατο ἐκεῖ εἴκοσι καὶ ὀκτὼ δραχμὰς Ἀττικάς .
δεῖ δὴ μαθεῖν ὑμᾶς ὅσα φησὶν χρήματα ἀποδεδωκέναι .
τῶν μὲν γὰρ ἑκατὸν εἴκοσι στατήρων γίγνονται τρισχίλιαι τριακόσιαι ἑξήκοντα , ὁ δὲ τόκος ὁ ἔγγειος ὁ ἔφεκτος πεντακόσιαι δραχμαὶ καὶ ἑξήκοντα 0 ·
τὸ δὲ σύμπαν κεφάλαιον γίγνεται τόσον καὶ τόσον .
ἔστιν οὖν , ὦ ἄνδρες δικασταί , οὗτος ὁ ἄνθρωπος ἢ γενήσεταί ποτε , ὃς ἀντὶ δισχιλίων ἑξακοσίων δραχμῶν τριάκοντα μνᾶς καὶ τριακοσίας καὶ ἑξήκοντα ἀποτίνειν προείλετ ἄν , καὶ τόκον πεντακοσίας δραχμὰς καὶ ἑξήκοντα δανεισάμενος , ἅς φησιν ἀποδεδωκέναι Φορμίων Λάμπιδι , τρισχιλίας ἐνακοσίας εἴκοσι ;
ἐξὸν δ αὐτῷ ἀμφοτερόπλουν Ἀθήνησιν ἀποδοῦναι τὸ ἀργύριον , ἐν Βοσπόρῳ ἀπέδωκε , τρισὶ καὶ δέκα μναῖς πλέον 0 ;
καὶ τοῖς μὲν τὰ ἑτερόπλοα δανείσασι μόλις τ ἀρχαῖον ἀποδέδωκας , οἳ συνέπλευσάν σοι καὶ προσήδρευον ·
τούτῳ δὲ τῷ μὴ παρόντι οὐ μόνον τ ἀρχαῖα καὶ τοὺς τόκους ἀπεδίδους , ἀλλὰ καὶ τὰ ἐπιτίμια τὰ ἐκ τῆς συγγραφῆς ἀπέτινες , οὐδεμιᾶς σοι ἀνάγκης οὔσης ;
κ ἀκείνους μὲν οὐκ ἐδεδίεις , οἷς αἱ συγγραφαὶ ἐν Βοσπόρῳ τὴν πρᾶξιν ἐδίδοσαν τοῦ δανείου ·
τούτου δὲ φὴς φροντίζειν , ὃν ἐξ ἀρχῆς εὐθὺς ἠδίκεις οὐκ ἐνθέμενος τὰ χρήματα εἰς τὴν ναῦν κατὰ τὴν συγγραφὴν Ἀθήνηθεν ;
καὶ νῦν μὲν εἰς τὸ ἐμπόριον ἥκων , οὗ τὸ συμβόλαιον ἐγένετο , οὐκ ὀκνεῖς ἀποστερεῖν τὸν δανείσαντα ·
ἐν Βοσπόρῳ δὲ πλείω τῶν δικαίων φὴς ποιεῖν , οὗ δίκην οὐκ ἔμελλες δώσειν ;
καὶ οἱ μὲν ἄλλοι πάντες οἱ τὰ ἀμφοτερόπλοα δανειζόμενοι , ὅταν ἀποστέλλωνται ἐκ τῶν ἐμπορίων , πολλοὺς παρίστανται , ἐπιμαρτυρόμενοι ὅτι τὰ χρήματα ἤδη κινδυνεύεται τῷ δανείσαντι ·
σὺ δ ἑνὶ σκήπτει μάρτυρι αὐτῷ τῷ συναδικοῦντι , καὶ οὔ τε τὸν παῖδα τὸν ἡμέτερον παρέλαβες ἐν Βοσπόρῳ ὄντα οὔ τε τὸν κοινωνόν , οὐ δὲ τὰς ἐπιστολὰς ἀπέδωκας αὐτοῖς , ἃς ἡμεῖς ἐπεθήκαμεν , ἐν αἷς ἐγέγραπτο παρακολουθεῖν σοι οἷς ἂν πράττῃς ;
καίτοι , ὦ ἄνδρες δικασταί , τί οὐκ ἂν πράξειεν ὁ τοιοῦτος , ὅστις γράμματα λαβὼν μὴ ἀποδέδωκεν ὀρθῶς καὶ δικαίως ;
ἢ πῶς οὐ φανερόν ἐστιν ὑμῖν τὸ τούτου κακούργημα ἐξ αὐτῶν ὧν ἔπραττεν ;
καίτοι , ὦ γῆ καὶ θεοί , προσῆκέν γε τοσοῦτο χρυσίον ἀποδιδόντα , καὶ πλέον τοῦ δανείσματος , περιβόητον ποιεῖν ἐν τῷ ἐμπορίῳ , καὶ παρακαλεῖν πάντας ἀνθρώπους , πρῶτον δὲ τὸν παῖδα τὸν τούτου καὶ τὸν κοινωνόν ·
ἴστε γὰρ δήπου πάντες ὅτι δανείζονται μὲν μετ ὀλίγων μαρτύρων , ὅταν δ ἀποδιδῶσιν , πολλοὺς παρίστανται μάρτυρας , ἵνα ἐπιεικεῖς δοκῶσιν εἶναι περὶ τὰ συμβόλαια .
σοὶ δ ἀποδιδόντι τό τε δάνειον καὶ τοὺς τόκους ἀμφοτέρους , ἑτερόπλῳ τῷ ἀργυρίῳ κεχρημένῳ , καὶ προστιθέντι ἑτέρας τρεῖς καὶ δέκα μνᾶς , πῶς οὐχὶ πολλοὺς ἦν παραληπτέον μάρτυρας ;
καὶ εἰ τοῦτο ἔπραξας , οὐ δ ἂν εἷς σοῦ μᾶλλον τῶν πλεόντων ἐθαυμάζετο .
σὺ δ ἀντὶ τοῦ πολλοὺς μάρτυρας τούτων ποιεῖσθαι πάντας ἀνθρώπους λανθάνειν ἐπειρῶ , ὥσπερ ἀδικῶν τι 0 .
καὶ εἰ μὲν ἐμοὶ τῷ δανείσαντι ἀπεδίδους , οὐδὲν ἂν ἔδει μαρτύρων ·
τὴν γὰρ συγγραφὴν ἀνελόμενος ἀπήλλαξο ἂν τοῦ συμβολαίου ·
νῦν δ οὐκ ἐμοί , ἀλλ ἑτέρῳ ὑπὲρ ἐμοῦ ἀποδιδούς , καὶ οὐκ Ἀθήνησιν , ἀλλ ἐν Βοσπόρῳ , καὶ τῆς συγγραφῆς σοι κειμένης Ἀθήνησι καὶ πρὸς ἐμέ , καὶ ᾧ τὸ χρυσίον ἀπεδίδους ὄντος θνητοῦ καὶ πέλαγος τοσοῦτον μέλλοντος πλεῖν , μάρτυρα οὐδένα ἐποιήσω , οὔ τε δοῦλον οὔ τ ἐλεύθερον .
ἡ γὰρ συγγραφή με , φησί , τῷ ναυκλήρῳ ἐκέλευεν ἀποδοῦναι τὸ χρυσίον .
μάρτυρας δέ γ οὐκ ἐκώλυεν παρακαλεῖν , οὐ δὲ τὰς ἐπιστολὰς ἀποδοῦναι .
καὶ οἵδε μὲν πρὸς σὲ δύο συγγραφὰς ἐποιήσαντο ὑπὲρ τοῦ συμβολαίου , ὡς ἂν οἱ μάλιστ ἀπιστοῦντες 0 ·
σὺ δὲ μόνος μόνῳ φὴς δοῦναι τῷ ναυκλήρῳ τὸ χρυσίον , εἰδὼς κατὰ σοῦ κειμένην Ἀθήνησι συγγραφὴν πρὸς τοῦτον .
λέγει δὲ ὡς ἡ συγγραφὴ σωθείσης τῆς νεὼς αὐτὸν ἀποδοῦναι κελεύει τὰ χρήματα .
καὶ γὰρ ἐνθέσθαι τ ἀγοράσματα εἰς τὴν ναῦν κελεύει σε , εἰ δὲ μή , πεντακισχιλίας δραχμὰς ἀποτίνειν 0 .
σὺ δὲ τοῦτο μὲν τῆς συγγραφῆς οὐ λαμβάνεις , παραβεβηκὼς δ εὐθὺς ἐξ ἀρχῆς καὶ τὰ χρήματα οὐκ ἐνθέμενος ἀμφισβητεῖς πρὸς ἓν ῥῆμα τῶν ἐν τῇ συγγραφῇ , καὶ τοῦτ ἀνῃρηκὼς αὐτός .
ὁπότε γὰρ ἐν τῷ Βοσπόρῳ φὴς μὴ τὰ χρήματα ἐνθέσθαι εἰς τὴν ναῦν , ἀλλὰ τὸ χρυσίον τῷ ναυκλήρῳ ἀποδοῦναι , τί ἔτι περὶ τῆς νεὼς διαλέγει ;
οὐ γὰρ μετέσχηκας τοῦ κινδύνου διὰ τὸ μηδὲν ἐνθέσθαι .
καὶ τὸ μὲν πρῶτον , ὦ ἄνδρες δικασταί , ὥρμησεν ἐπὶ ταύτην τὴν σκῆψιν , ὡς ἐντεθειμένος τὰ χρήματα εἰς τὴν ναῦν ·
ἐπειδὴ δὲ τοῦτο ἐκ πολλῶν ἔμελλεν ἐλεγχθήσεσθαι ψευδόμενος , ἔκ τε τῆς ἀπογραφῆς τῆς ἐν Βοσπόρῳ παρὰ τοῖς ἐλλιμενισταῖς καὶ ὑπὸ τῶν ἐν τῷ ἐμπορίῳ ἐπιδημούντων κατὰ τὸν αὐτὸν χρόνον , τηνικαῦτα μεταβαλόμενος συνίσταται μετὰ τοῦ Λάμπιδος καί φησιν ἐκείνῳ τὸ χρυσίον ἀποδεδωκέναι , ἐφόδιον μὲν λαβὼν τὸ τὴν συγγραφὴν κελεύειν , οὐκ ἂν ἡγούμενος δ ἡμᾶς εὐπόρως ἐξελέγξαι ὅσα μόνοι πρὸς αὑτοὺς αὐτοὶ πράξειαν .
καὶ ὁ Λάμπις , ὅσα μὲν εἶπεν πρὸς ἐμὲ πρὶν ὑπὸ τούτου διαφθαρῆναι , οὐκ ἐντὸς ὢν αὑτοῦ φησιν εἰπεῖν ·
ἐπειδὴ δὲ τὸ χρυσίον τ οὐμὸν ἐμερίσατο , τότ ἐντὸς εἶναί φησιν αὑτοῦ καὶ πάντ ἀκριβῶς μνημονεύειν .
εἰ μὲν οὖν , ὦ ἄνδρες δικασταί , ἐμοῦ μόνου κατεφρόνει Λάμπις , οὐδὲν ἂν ἦν θαυμαστόν ·
νῦν δὲ πολλῷ δεινότερα τούτου πέπρακται αὐτῷ πρὸς πάντας ὑμᾶς .
κήρυγμα γὰρ ποιησαμένου Παιρισάδου ἐν Βοσπόρῳ , ἐάν τις βούληται Ἀθήναζε εἰς τὸ Ἀττικὸν ἐμπόριον σιτηγεῖν , ἀτελῆ τὸν σῖτον ἐξάγειν , ἐπιδημῶν ἐν τῷ Βοσπόρῳ ὁ Λάμπις ἔλαβε τὴν ἐξαγωγὴν τοῦ σίτου καὶ τὴν ἀτέλειαν ἐπὶ τῷ τῆς πόλεως ὀνόματι , γεμίσας δὲ ναῦν μεγάλην σίτου ἐκόμισεν εἰς Ἄκανθον κ ἀκεῖ διέθετο ὁπροσκοινωνήσας τούτῳ ἀπὸ τῶν ὑμετέρων χρημάτων .
καὶ ταῦτ ἔπραξεν , ὦ ἄνδρες δικασταί , οἰκῶν μὲν Ἀθήνησιν , οὔσης δ αὐτῷ γυναικὸς ἐνθάδε καὶ παίδων , τῶν δὲ νόμων τὰ ἔσχατα ἐπιτίμια προτεθηκότων , εἴ τις οἰκῶν Ἀθήνησιν ἄλλοσέ ποι σιτηγήσειεν ἢ εἰς τὸ Ἀττικὸν ἐμπόριον , ἔτι δ ἐν τοιούτῳ καιρῷ , ἐν ᾧ ὑμῶν οἱ μὲν ἐν τῷ ἄστει οἰκοῦντες διεμετροῦντο τὰ ἄλφιτα ἐν τῷ ᾠδείῳ , οἱ δ ἐν τῷ Πειραιεῖ ἐν τῷ νεωρίῳ ἐλάμβανον κατ ὀβολὸν τοὺς ἄρτους καὶ ἐπὶ τῆς μακρᾶς στοᾶς τὰ ἄλφιτα , καθ ἡμίεκτον μετρούμενοι καὶ καταπατούμενοι 0 .
καὶ ὅτι ἀληθῆ λέγω , λαβέ μοι τήν τε μαρτυρίαν καὶ τὸν νόμον .
φορμίων τοίνυν τούτῳ χρώμενος κοινωνῷ καὶ μάρτυρι οἴεται δεῖν ἀποστερῆσαι τὰ χρήματα ἡμᾶς , οἵ γε σιτηγοῦντες διατετελέκαμεν εἰς τὸ ὑμέτερον ἐμπόριον , καὶ τριῶν ἤδη καιρῶν κατειληφότων τὴν πόλιν , ἐν οἷς ὑμεῖς τοὺς χρησίμους τῷ δήμῳ ἐξητάζετε , οὐδενὸς τούτων ἀπολελείμμεθα , ἀλλ ὅτε μὲν εἰς Θήβας Ἀλέξανδρος παρῄει , ἐπεδώκαμεν ὑμῖν τάλαντον ἀργυρίου ·
ὅτε δ ὁ σῖτος ἐπετιμήθη τὸ πρότερον καὶ ἐγένετο ἑκκαίδεκα δραχμῶν , εἰσαγαγόντες πλείους ἢ μυρίους μεδίμνους πυρῶν διεμετρήσαμεν ὑμῖν τῆς καθεστηκυίας τιμῆς , πέντε δραχμῶν τὸν μέδιμνον , καὶ ταῦτα πάντες ἴστε ἐν τῷ πομπείῳ διαμετρούμενοι ·
πέρυσι δὲ εἰς τὴν σιτωνίαν τὴν ὑπὲρ τοῦ δήμου τάλαντον ὑμῖν ἐπεδώκαμεν ἐγώ τε καὶ ὁ ἀδελφός .
καί μοι ἀνάγνωθι τούτων τὰς μαρτυρίας .
ἀλλὰ μὴν εἴ γε δεῖ καὶ τούτοις τεκμαίρεσθαι , οὐκ εἰκὸς ἦν ἐπιδιδόναι μὲν ἡμᾶς τοσαῦτα χρήματα , ἵνα παρ ὑμῖν εὐδοξῶμεν , συκοφαντεῖν δὲ Φορμίωνα , ἵνα καὶ τὴν ὑπάρχουσαν ἐπιείκειαν ἀποβάλωμεν .
δικαίως ἂν οὖν βοηθήσαιτε ἡμῖν , ὦ ἄνδρες δικασταί .